Tekilas agave

Tekilas agave (Agave tequilana) ir agaves suga. Augs ir ekonomiski nozīmīgs resurss Meksikas Halisko štatam, jo tekilas agave ir galvenā sastāvdaļa tekilas ražošanā. Auga stumbrā esošais agavīns (sazarots oligosaharīds, kura pamatā ir fruktoze) padara to īpaši piemērotu alkoholiskā dzēriena gatavošanai.

Tekilas agave ir sastopama Halisko, Kolimas, Najaritas, Mičoakanas un Agvaskaljentesas štatos Meksikā. Tā vislabāk aug augstienēs 1 500 metru virs jūras līmeņa, dodot priekšroku bagātīgai, smilšainai augsnei. Tekilas agave ir liels sukulents ar garām, smailām un sulīgām lapām, kas var sasniegt vairāk nekā 2 metru garumu. Aptuveni piecu gadu vecumā augs izdzen ziedkātu, kas var sasniegt 5 metru augstumu un kuram galā veidojas dzelteni ziedi.Weber, Frederic Albert Constantin. Bulletin du Muséum d'Histoire Naturelle 8(3): 220–223, f. 1–2. 1902.Gentry, Howard Scott. Agaves of Continental North America. University of Arizona Press, Tucson, 1992. Komerciālai audzēšanai paredzētajām agavēm šo ziedkātu parasti nogriež, lai augs vairāk enerģijas novirzītu stumbra attīstībai.

 Atsauces 

Kategorija:Agaves